**ΑΠΟΣΠΑΣΜΑ**

Από το πρακτικό της αριθμ.2022-8ης Τακτικής Συνεδρίασης –

ΜΕΙΚΤΗ ΣΥΝΕΔΡΙΑΣΗ

του Δημοτικού Συμβουλίου Λεβαδέων

Αριθμός απόφασης  **48**

**ΘΕΜΑ: Οργάνωση και Λειτουργία της κατασκήνωσης του Δήμου Λεβαδέων στη θέση “Παλιομηλιά” Ελικώνα για το έτος 2022.**

Στη Λιβαδειά σήμερα την 18η Απριλίου 2022, ημέρα Μ. Δευτέρα και ώρα 19:00 μ.μ , συνήλθε σε **ΜΕΙΚΤΗ** συνεδρίαση το Δημοτικό Συμβούλιο του Δήμου Λεβαδέων **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 , πραγματοποιήθηκε** σύμφωνα με τις διατάξεις της υπ΄αριθμ 643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) μέρος Α3 «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α4**.** και ύστερα από την από  **6170/14-4-2022**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντως Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 παρ. 5 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 23 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Γαλανός Κων/νος  |
|  |  Μητάς Αλέξανδρος | 2 | Τζουβάρας Νικόλαος |
|  | Τζεσμετζής Εμμανουήλ  | 3 | Καράλης Χρήστος  |
|  | Δήμου Ιωάννης  | 4 | Φορτώσης Αθανάσιος |
|  | Αποστόλου Ιωάννης | 5 | Κοτσικώνας Επαμεινώνδας |
|  | Σάκκος Μάριος  | 6  | Αρκουμάνης Πέτρος |
|  | Νταντούμη Ιωάννα  | 7 | Μπαρμπέρης Νικόλαος |
|  | Καράβα Χρυσοβαλάντου Βασιλική (Βάλια)  | 8 | Πλιακοστάμος Κων/νος |
|  | Μερτζάνης Κων/νος  | 9  | Σπυρόπουλος Δημοσθένης |
|  | Γιαννακόπουλος Βρασίδας  | 10  | Κατής Χαράλαμπος  |
|  | Σαγιάννης Μιχαήλ  |  | Οι οποίοι δεν παρευρέθησαν |
|  | Πούλου Παναγιού (Γιώτα)  |   | αν και κλήθηκαν νόμιμα |
|  | Καπλάνης Κων/νος  |  |   |
|  | Τόλιας Δημήτριος  |  |   |
|  | Πούλος Ευάγγελος |  |  |
|  | Μπράλιος Νικόλαος  |  |  |
|  | Γερονικολού Λαμπρινή  |  |  |
|  | Τσιφής Δημήτριος |  |  |
|  | Αλεξίου Λουκάς |  |  |
|  | Καραμάνης Δημήτριος  |  |  |
|  | Χέβα Αθανασία (Νάνσυ)  |  |  |
|  | Τουμαράς Βασίλειος |  |  |
|  | Παπαϊωάννου Λουκάς |  |  |
|  |  |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Εισηγούμενη το πρώτο θέμα της ημερήσιας διάταξης, η κ. Πρόεδρος έθεσε υπόψη των μελών του Δημοτικού Συμβουλίου , από το υπ αριθμ το υπ αριθμ. 4723/23-03-2022 *έγγραφο*  της Δ/νσης Κοινωνικής Προστασίας ,Παιδείας και Δια Βίου Μάθησης του Δήμου στο οποίο αναφέρονται:

***-Α)*** *Ο Δήμος Λεβαδέων, με την* ***27/24-3-2021*** *απόφαση του Δημοτικού Συμβουλίου. αποφάσισε την οργάνωση και λειτουργία της Δημοτικής Κατασκήνωσης στη θέση «Παλιομηλιά »Ελικώνα για το περυσινό καλοκαίρι 2021 και όρισε*

*1) Τις κατασκηνωτικές περιόδους ως εξής:*

***1η ΠΕΡΙΟΔΟΣ******από*** *ημέρα Πέμπτη* ***1/07/2021******έως*** *ημέρα Σάββατο* ***10/07/2021***

***2η ΠΕΡΙΟΔΟΣ******από*** *ημέρα Δευτέρα*  ***12/07/2021 έως*** *ημέρα Τετάρτη* ***21/07/2021***

***3η ΠΕΡΙΟΔΟΣ από*** *ημέρα Παρασκυή* ***23/07/2021******έως*** *ημέρα Κυριακή*  ***1/08/2021***

***4η ΠΕΡΙΟΔΟΣ από*** *ημέρα Τρίτη*  ***3/08/2021 έως*** *ημέρα Πέμπτη*  ***12/08/2021***

 *2) Τις ηλικίες των φιλοξενούμενων παιδιών*

 *Στην Κατασκήνωση θα φιλοξενούνταν παιδιά (και στις τέσσερις περιόδους) ηλικίας από οκτώ (8) ετών έως δεκατεσσάρων (14) ετών (γεννημένοι από 1 Ιανουαρίου 2007 έως και 31 Δεκεμβρίου 2013), αγόρια και κορίτσια με δυνατότητα συμμετοχής μόνο σε μία (1 ) κατασκηνωτική περίοδο. Στη περίπτωση που δεν καλύπτονταν οι προβλεπόμενες θέσεις φιλοξενούμενων παιδιών από παιδιά δημοτών μας, μπορούσαν να φιλοξενηθούν παιδιά οικογενειών όμορων δήμων.*

*3) Την σύσταση* ***5ενταμελούς Δημοτικής Επιτροπής Λειτουργίας της Κατασκήνωσης****, η οποία αποτελούνταν από* ***τρεις (3)*** *Δημοτικούς Συμβούλους της πλειοψηφίας και* ***δύο (2)*** *Δημοτικούς Συμβούλους της μειοψηφίας με τους αντίστοιχους αναπληρωτές τους για την επεξεργασία των αιτήσεων, καθώς και τον έλεγχο και την εποπτεία της Δημοτικής Κατασκήνωσης*

*Β )Η αριθ* ***27/24-3-2021*** *απόφαση Δ.Σ****.***  *τροποποιήθηκε με την* ***55/28-6-2021*** *όμοια ομόφωνη απόφαση του Δ.Σ. μετά την έκδοση της αριθμ. Δ1α/Γ.Π.οικ.38197 ( ΦΕΚ 2660/τΒ/18-6-2021 ) Υπουργικής Απόφασης ,με την οποία επιτρεπόταν η λειτουργία κατασκηνώσεων, παιδικών εξοχών και κατασκηνώσεων για Ατομα με Αναπηρίες (ΑμεΑ) ,ως προς την έναρξη και λήξη των κατασκηνωτικών περιόδων όπως παρακάτω :*

***1η ΠΕΡΙΟΔΟΣ******από*** *ημέρα Δευτέρα* ***12/07/2021******έως*** *ημέρα Τετάρτη*  ***21/07/2021***

***2η ΠΕΡΙΟΔΟΣ******από*** *ημέρα Παρασκευή*  ***23/07/2021 έως*** *ημέρα Κυριακή* ***1/08/2021***

***3η ΠΕΡΙΟΔΟΣ από*** *ημέρα Τρίτη*  ***3/08/2021******έως*** *ημέρα Πέμπτη*  ***12/08/2021***

***4η ΠΕΡΙΟΔΟΣ από*** *ημέρα Παρασκευή*  ***14/08/2021 έως*** *ημέρα Δευτέρα*  ***23/08/2021***

 *Επίσης με την* ***152/8-6-2021*** *απόφαση της οικονομικής επιτροπής αποφασίστηκε ομόφωνα η δωρεάν φιλοξενία όλων των παιδιών στην δημοτική κατασκήνωση «Παλιομηλιά »Ελικώνα για το έτος 2021 ανεξαρτήτως κοινωνικοοικονομικών κριτηρίων.*

 ***Π****ροκειμένου να προχωρήσουμε στις διαδικασίες για την έκδοση της άδειας λειτουργίας της Δημοτικής Κατασκήνωσης στην «Παλιομηλιά» Ελικώνα για το Καλοκαίρι 2022 , σε εφαρμογή των διατάξεων της* ***ΚΥΑ Δ22/οικ.37641/1450 (ΦΕΚ 2712/τ.Β'/30.8.2016)***  *«καθορισμός όρων και προϋποθέσεων λειτουργίας κατασκηνώσεων που οργανώνονται με ίδια μέσα, με πληρωμή ή χωρίς πληρωμή από φυσικά ή νομικά πρόσωπα ή από δημόσιες Υπηρεσίες ή Οργανισμούς ή Οργανώσεις»*

 ***Παρακαλούμε όπως αποφασίσετε για:***

*α****)*** *Την λειτουργία της Δημοτικής Κατασκήνωσης για το Καλοκαίρι του 2022*

 *β) Τον αριθμό των κατασκηνωτικών περιόδων καθώς και την ημερομηνία έναρξης και λήξης αυτών .*

 *β) Τις ηλικίες των φιλοξενούμενων παιδιών,*

 *δ) Την σύσταση πενταμελούς επιτροπής έργο της οποίας θα είναι η επεξεργασία των αιτήσεων των παιδιών που θα φιλοξενηθούν, και ο έλεγχος και η εποπτεία της Δημοτικής Κατασκήνωσης .*

Λαμβάνοντας το λόγο η αρμόδια αντιδήμαρχος κα Νταντούμη είπε ότι η Δημοτική Αρχή προτείνει η κατασκήνωση να λειτουργήσει τρεις κατασκηνωτικές περιόδους τη φετινή περίοδο ήτοι:

**1η ΠΕΡΙΟΔΟΣ** **από** ημέρα Δευτέρα **11/07/2022** **έως** ημέρα Τετάρτη  **20/07/2022**

**2η ΠΕΡΙΟΔΟΣ** **από** ημέρα Παρασκευή  **22/07/2022 έως** ημέρα Κυριακή **31/07/2022**

**3η ΠΕΡΙΟΔΟΣ από** ημέρα Τρίτη  **2/08/2022** **έως** ημέρα Πέμπτη  **11/08/2022.**

Οι ηλικίες των φιλοξενουμένων παιδιών θα είναι 8-14 ετών ήτοι γεννημένοι από 1-1-2008 έως 31-12-2014.

Ως μέλη της πενταμελούς επιτροπής προτάθηκαν εκ μέρους της Δημοτικής Αρχής

**Τακτικά Μέλη**

1.Νταντούμη Ιωάννα – Αντιδήμαρχος - ως Πρόεδρος

2.Μητάς Αλέξανδρος αντιδήμαρχος Οικονομικών & Διοικητικών Υπηρεσιών .

3.Δήμου Ιωάννης –αντιδήμαρχος Καθαριότητας .

**Αναπληρωματικά Μέλη**

1. Σαγιάννης Μιχαήλ αντιδήμαρχος ως αναπληρωτής του Προέδρου

2. Καλογρηάς Αθανάσιος - Αντιδήμαρχος

3. Τσεσμετζής Εμμανουήλ – δημοτικός σύμβουλος

 Ακολούθως το λόγο πήρε η επικεφαλής της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» δημοτική σύμβουλος κα. Πούλου η οποία είπε ότι συμφωνεί με τη λειτουργία της κατασκήνωσης αρκεί αυτή να λειτουργήσει με όλους τους προβλεπόμενους κανόνες υγιεινής και ασφάλειας . Κατηγόρησε τη δημοτική αρχή για προχειρότητα καθώς το θέμα θα έπρεπε να είχε εισαχθεί προς συζήτηση ενωρίτερα και πρότεινε τη λειτουργία της κατασκήνωσης για τέσσερες περιόδους ούτως ώστε να μπορέσουν να καλυφθούν οι ανάγκες οι οποίες λόγω της δύσκολης οικονομικής κατάστασης που βιώνει η χώρα θα είναι αυξημένες, δηλαδή η έναρξη των κατασκηνωτικών περιόδων να γίνει από 1ης Ιουλίου 2022 και η λειτουργία της να φθάσει μέχρι και το πρώτο δεκαήμερο του Αυγούστου . Πρότεινε ως μέλη της επιτροπής τους δημοτικούς συμβούλους Τόλια Δημήτριο (τακτικό μέλος) και Καπλάνη Κων/νο (αναπληρωματικό μέλος)

Με την άποψη της κας Πούλου δήλωσαν ότι συμφωνούν οι υπόλοιπες παρατάξεις της μειοψηφίας και προτάθηκαν ως μέλη της επιτροπής εκ μέρους της παράταξης «Λαϊκή Συσπείρωση» ο δημοτικός σύμβουλος κ. Αρκουμάνης Πέτρος (τακτικό μέλος) και εκ μέρους της παράταξης «Αλλάζουμε σελίδα» ο δημοτικός σύμβουλος κ. Τουμαράς Βασίλειος (αναπληρωματικό μέλος)

Απαντώντας ο κ. Δήμαρχος είπε ότι εμμένει στην πρότασή της δημοτικής αρχής για τη λειτουργία της κατασκήνωσης σε τρεις περιόδους και αν διαπιστωθεί ότι υπάρχει ενδιαφέρον από τα παιδιά τότε μπορούμε να επανέλθουμε με νεώτερη απόφαση και να επεκτείνουμε το χρόνο λειτουργίας της.

Στη συνέχεια η Πρόεδρος κάλεσε τα μέλη του δημοτικού συμβουλίου να ψηφίσουν σχετικά.

Υπέρ της πρότασης της κας Πούλου ψήφισαν οι δημοτικοί σύμβουλοι κ.κ 1)Πούλου Παναγιού (Γιώτα) ,2)Καπλάνης Κωνσταντίνος, 3) Τόλιας Δημήτριος, 4)Πούλος Ευάγγελος, 5)Καραμάνης Δημήτριος, 6) Τουμαράς Βασίλειος,7) Μπράλιος Νικόλαος 8) Γερονικολού Λαμπρινή 9) Τσιφής Δημήτριος 10) Αλεξίου Λουκάς

Κατά ψήφισαν οι δημοτικοί σύμβουλοι κ.κ 1)Καλογρηάς Αθανάσιος, 2) Μητάς Αλέξανδρος,3)Τσεσμετζής Εμμανουήλ, 4)Δήμου Ιωάννης ,5)Αποστόλου Ιωάννης,6)Σάκκος Μάριος, 7)Νταντούμη Ιωάννα, 8) Καράβα Χρυσοβαλάντου, 9)Μερτζάνης Κων/νος, 10)Γιαννακόπουλος Βρασίδας, 11)Σαγιάννης Μιχαήλ 12) Χέβα Νάνσυ13) Παπαϊωάννου Λουκάς.

Το Δημοτικό Συμβούλιο μετά διαλογική συζήτηση και αφού έλαβε υπόψη του:

1. το υπ αριθμ. 4723/23-03-2022 έγγραφο της Δ/νσης Κοινωνικής Προστασίας και Πολιτισμού του Δήμου , που είχε διανεμηθεί
2. τις προτάσεις για τον ορισμό των μελών της επιτροπής
3. το άρθρο 5 της αριθμ. Δ22/οικ.37641/1450 (ΦΕΚ 2712/τ.Β'/30.8.2016) Υπουργικής Απόφασης
4. τις διατάξεις των άρθρων 65,67,238 του Ν.3852/10 όπως τροποποιήθηκαν με τα άρθρα 72 και 74 του Ν.4555/2018.
5. Τις διατάξεις της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α3,
6. Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε μεικτή συνεδρίαση
7. Την μεταξύ των μελών του συζήτηση σύμφωνα με τα πρακτικά.

 **ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α)** Εγκρίνει τη λειτουργία της Κατασκήνωσης του Δήμου Λεβαδέων στη θέση “Παλιομηλιά” Ελικώνα για το έτος 2022 σε τρεις (3) Κατασκηνωτικές περιόδους δέκα (10) ημερών (9 διανυκτερεύσεις) ως εξής:

**1η ΠΕΡΙΟΔΟΣ** **από** ημέρα Δευτέρα  **11/07/2022 έως** ημέρα Τετάρτη **20/7/2022**

( αναχώρηση)

**2η ΠΕΡΙΟΔΟΣ από** ημέρα Παρασκευή **22/7/2022** **έως** ημέρα Κυριακή **31/07/2022**

( αναχώρηση)

**3η ΠΕΡΙΟΔΟΣ από** ημέρα **Τρίτη 02/08/2022 έως** ημέρα Πέμπτη  **11/8/2022**

**(**αναχώρηση)

**Β)** Καθορίζει ότι στην Κατασκήνωση να φιλοξενηθούν παιδιά ηλικίας από οκτώ (8) ετών έως δεκατεσσάρων (14) ετών ( γεννημένοι από 1 Ιανουαρίου 2008 έως και 31 Δεκεμβρίου 2014), αγόρια και κορίτσια με δυνατότητα συμμετοχής μόνο σε μία (1) κατασκηνωτική περίοδο . Στη περίπτωση που δεν καλυφθούν οι προβλεπόμενες θέσεις φιλοξενούμενων παιδιών από παιδιά δημοτών μας, δύναται να φιλοξενηθούν παιδιά οικογενειών όμορων δήμων.

**Γ)** Συστήνει για το έτος 2022 πενταμελή Δημοτική Επιτροπή Λειτουργίας της Κατασκήνωσης ,σκοπός της οποίας είναι η επεξεργασία των αιτήσεων, ο έλεγχος & εποπτεία της δημοτικής κατασκήνωσης ,αποτελούμενη από τους παρακάτω Δημοτικούς Συμβούλους:

**Τακτικά Μέλη**

1.Νταντούμη Ιωάννα – Αντιδήμαρχος - ως Πρόεδρος

2.Μητάς Αλέξανδρος ως μέλος

3.Δήμου Ιωάννης ως μέλος

4. Τόλιας Δημήτριος ως μέλος

5. Αρκουμάνης Πέτρος ως μέλος

**Αναπληρωματικά Μέλη**

1. Σαγιάννης Μιχαήλ ως αναπληρωτής της Προέδρου

2. Καλογρηάς Αθανάσιος ως αναπληρ. μέλος

3. Τσεσμετζής Εμμανουήλ ως αναπληρ. μέλος

4. Τουμαράς Βασίλειος . ως αναπληρ. μέλος

5. Καπλάνης Κωνσταντίνος ως αναπληρ. μέλος

**Η απόφαση πήρε τον αριθμό 48**

**Η Πρόεδρος του Δ.Σ.**

Καράβα Χρυσοβαλάντου Βασιλική (Βάλια)

 **ΤΑ ΜΕΛΗ**

|  |  |  |  |
| --- | --- | --- | --- |
|  |  |   |  ΠΙΣΤΟ ΑΠΟΣΠΑΣΜΑ |
| 1 |  | Μητάς Αλέξανδρος |  Λιβαδειά αυθημερόν  |
| 2 |  | Καλογρηάς Αθανάσιος |  Ο Δήμαρχος Λεβαδέων |
| 3 |  | Τσεσμετζής Εμμανουήλ |  |
| 4 |  | Δήμου Ιωάννης  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Αποστόλου Ιωάννης |   |
| 6 |  | Σάκκος Μάριος  |  |
| 7 |  | Νταντούμη Ιωάννα |  |
| 8 |  | Μερτζάνης Κων/νος  |  |
| 9 |  |  Γιαννακόπουλος Βρασίδας  |  |
| 10 |  | Σαγιάννης Μιχαήλ  |  |
| 11 |  | Πούλου Γιώτα |  |
| 12 |  | Καπλάνης Κων/νος  |  |
| 13 |  | Τόλιας Δημήτριος |  |
| 14 |  | Πούλος Ευάγγελος |  |
| 15 |  | Μπράλιος Νικόλαος  |  |
| 16 |  | Γερονικολού Λαμπρινή |  |
| 17 |  |  Τσιφής Δημήτριος |  |
| 18 |  | Αλεξίου Λουκάς |  |
| 19 |  | Καραμάνης Δημήτριος  |  |
| 20 |  | Χέβα Αθανασία |  |
| 21 |  | Τουμαράς Βασίλειος |  |
| 22 |  | Παπαϊωάννου Λουκάς. |  |
|   |  |  |  |
|   |  |   |  |
|   |  |  |  |